Publication: Magyar Közlöny
Issue: MK-2010-1 (Year: 2010, Number: 1)
Era: contemporary
Section: 2. melléklet az 1/2010. (I. 8.) KHEM rendelethez
Paragraph Index: 1032

b) Álló vízben (a vízáramlás sebessége 0,2 m/s-nál kisebb), a vízhez viszonyított megállási képességet a parton mért alábbi távolságon kell vizsgálni: 350 m olyan hajók vagy kötelékek esetében, amelyeknek: – hossza L > 110 m vagy – szélessége B > 11,45 m, vagy 305 m olyan hajók vagy kötelékek esetében, amelyeknek: – hossza L  110 m és – szélessége B  11,45 m. Vizsgálni szükséges azt is, hogy a hajó képes-e elérni állóvízben legalább 6,5 km/h hátrameneti sebességet. Az a) vagy b) pontban meghatározott vizsgálati adatokat a jelen utasítás I. mellékletében szereplõ eljárásnak megfelelõen kell mérni, jegyzõkönyvezni és feljegyezni. A hajónak, illetve a köteléknek a vizsgálat teljes idõtartama alatt megfelelõ kormányozhatósági képességekkel kell rendelkeznie. 2.2. Az 5.04. cikknek megfelelõen a vizsgálat során a hajókat lehetõleg a hordképességük 70–100%-áig kell megterhelni. Ezeket a terhelési viszonyokat a jelen utasítás II. mellékletének elõírásai szerint kell kiértékelni. Ha hajó, vagy kötelék terhelése a vizsgálat során nem éri el a 70%-os szintet, a völgymenõ irányú hajózás során engedélyezett legnagyobb merülést a tényleges terhelésnek megfelelõen kell megállapítani, feltéve, hogy a 2.1. pontban szereplõ határértékek teljesülnek. 2.3. Ha a kezdeti sebességnek és a folyóvíz áramlási sebességének aktuális értéke a vizsgálat ideje alatt nem felel meg a 2.1. pontban elõírt feltételeknek, akkor a kapott eredményeket a jelen utasítás II. mellékletében leírt eljárás szerint kell kiértékelni. A 13 km/h elõírt legkisebb sebességtõl való engedélyezett eltérés nem lehet több +1 km/h-nál, és az áramlási sebességnek áramló vízben 1,3 és 2,2 m/s között kell lennie, ellenkezõ esetben a vizsgálatokat meg kell ismételni. 2.4. Völgymenõ irányban haladó hajó és kötelék esetében engedélyezett legnagyobb merülést, vagy az ahhoz tartozó legnagyobb terhelést, vagy a hajótest legnagyobb merüléséhez tartozó merülési vonal alatti haránt irányú keresztmetszetet a vizsgálatok alapján kell megállapítani, és ezeket az értékeket be kell jegyezni a közösségi bizonyítványba.

Source: https://magyarkozlony.hu/hivatalos-lapok/7329b4f3e9e299090f09eb5f8d4d93e3e0bd4498/dokumentumok/7a31f587703ba0815b40a53569b4bf7f7e834456/letoltes